ગઈ કાલે વેસ્ટ ઇન્ડીઝના કેપ્ટન જેસન હોલ્ડરે ટોસ જીતીને ઓસ્ટ્રેલિયાને બેટિંગ કરવાનું આમંત્રણ આપ્યું હતું, પરંતુ કુલ એક રનના સ્કોર પર એરોન ફિંચ ખાતું પણ ખોલાવે તે પહેલાં હોલ્ડરની બોલિંગમાં સુલેમાન બેનના હાથમાં ઝિલાઈ ગયો હતો. જોકે ત્યાર બાદ અન્ય ઓપનર ઉસ્માન ખ્વાજા અને કેપ્ટન સ્મિથની જોડી જામી હતી અને આ બંનેએ વેસ્ટ ઇન્ડીઝના બોલર્સનો જોરદાર સામનો કર્યો હતો અને ટીમના સ્કોરને ૧૭૧ રન સુધી પહોંચાડી હતી.